12 ฐานะทางการเงินและผลการดำเนินงาน

(ก.) ผู้สอบบัญชีและค่าตอบแทนผู้สอบบัญชี

      

       (1) ชื่อ : นายณรงค์ หลักฐาน

       ผู้สอบบัญชีรับอนุญาต เลขที่ 4700

และ/หรือ ชื่อ : นางสาวมะลิวรรณ พานุวัฒนกร

ผู้สอบบัญชีรับอนุญาต เลขที่ 4701

       บริษัท เอ็นพีเอส สยาม สอบบัญชี จำกัด

       555/5-6 อาคารเอสเอสพีทาวเวอร์

ชั้น5 ซอยสุขุมวิท 63(เอกมัย) ถนนสุขุมวิท

คลองตันเหนือ เขตวัฒนา กรุงเทพฯ 10110

โทร (662) 771 5300

(2) รายงานการตรวจสอบของผู้สอบบัญชีในระยะ 3 ปี ที่ผ่านมา

  ผู้สอบบัญชีได้ให้ความเห็น ในรายงานการตรวจสอบแบบไม่มีเงื่อนไข

(3) ค่าตอบแทนผู้สอบบัญชี

  3.1 ค่าตอบแทนจากการสอบบัญชี (audit fee) ปี2550

  บริษัท และ บริษัทย่อย จ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม
  ...........-...............บาท

  - สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชี
  และสำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมามีจำนวนเงินรวม
  ...1,383,000-...........บาท

3.2 ค่าบริการอื่น (non-audit fee)

ไม่มี

  (ข.) สรุปฐานะการเงินและผลการดำเนินงานของบริษัท ซีฮอร์ส จำกัด(มหาชน)และบริษัทย่อย

ในรอบระยะเวลา 3 ปีที่ผ่านมา สำหรับปีสิ้นสุดวันที่ 31 ธันวาคม 2548 ถึงงวดสำหรับปี สิ้นสุด

วันที่ 31 ธันวาคม 2550

หน่วย : พันบาท

-งบดุลรวมเปรียบเทียบ

[]

หน่วย : พันบาท

-งบกำไรขาดทุนรวมเปรียบเทียบ

[]

  หน่วย : พันบาท

-งบกระแสเงินสดรวม

[]

ตารางสรุปอัตราส่วนทางการเงิน (FINANCIAL RATIO) ของบริษัท ซีฮอร์ส จำกัด(มหาชน)

[]

3.  สรุปฐานะการเงินและผลการดำเนินงานของบริษัท ซีฮอร์ส จำกัด (มหาชน)

  ในรอบระยะเวลา 3 ปี ที่ผ่านมาสำหรับปี สิ้นสุดวันที่ 31 ธันวาคม 2548 ถึง งวดสำหรับปี

      สิ้นสุด วันที่ 31 ธันวาคม 2550

หน่วย : พันบาท

-งบดุลเปรียบเทียบ

[]

หน่วย : พันบาท

-งบกำไรขาดทุนเปรียบเทียบ

[]     

 

      ประวัติการจ่ายเงินปันผลเปรียบเทียบกับกำไรสุทธิในช่วงเวลา 3 ปี

      เปรียบเทียบ เป็นรายหุ้น (บาท )

       ปี2550 ปี2549 ปี2548

     

      กำไรสุทธิ (0.04) (0.09) 0.50

      มูลค่าตามบัญชี 0.59 2.43 10.37

      เงินปันผล ไม่มี ไม่มี ไม่มี

(ง.) คำอธิบายและการวิเคราะห์ของฝ่ายจัดการ

คำอธิบายและการวิเคราะห์ฐานะการเงินและผลการดำเนินการ

งบเฉพาะกิจการ

การวิเคราะห์ฐานะทางการเงิน

ในช่วงปี 2550 กิจการได้ลงทุนเพิ่มในบริษัท บุญเอนก จำกัด เป็นจำนวนเงินทั้งสิ้น 1,317.09
ล้านบาท ส่งผลให้สินทรัพย์หมุนเวียนของกิจการลดลงจากปี 2549 คงเหลือ 647.82 ล้านบาท
แต่ในส่วนสินทรัพย์ไม่หมุนเวียนเพิ่มขึ้นเป็น 1,574.76 ล้านบาท
โดยเพิ่มขึ้นในส่วนของเงินลงทุนในบริษัทย่อย
และการจัดประเภทเงินฝากสถาบันการเงินที่ติดภาระค้ำประกันมาในกลุ่มสินทรัพย์ไม่หมุนเวียน อีก
22 ล้านบาท ดังนั้นสินทรัพย์รวมของกิจการในปี 2550 มีมูลค่า 2,222.58 ล้านบาท

สำหรับการตั้งสำรองค่าเผื่อต่างๆ มีดังนี้

-ค่าเผื่อหนี้สงสัยจะสูญ สำหรับลูกหนี้การค้าของกิจการ เป็นมุลค่าทั้งสิ้น 6.78 ล้านบาท
คิดเป็นร้อยละ 8.03 ของจำนวนลูกหนี้การค้าทั้งสิ้น 84.41 ล้านบาท
โดยเป็นการตั้งค่าเผื่อหนี้สงสัยจะสูญเพิ่มขึ้น 0.24 ล้านบาท และยอดค่าเผื่อหนี้สงสัยจะสูญรับคืน
1.06 ล้านบาท ดังนั้นจึงแสดงให้เห็นว่าได้มีการตั้งค่าเผื่อหนี้สงสัยจะสูญไว้เพียงพอแล้ว

- ค่าเผื่อมูลค่าสินค้าลดลง สำหรับสินค้าสำเร็จรูป เป็นมูลค่าทั้งสิ้น 4.61 ล้านบาท
ซึ่งเพิ่มขึ้นจากปี2549 1.34 ล้านบาท ทั้งนี้เพื่อให้เป็นไปตามนโยบายการบัญชีเกี่ยวกับสินค้าคงเหลือ

- ค่าเผื่อการด้อยค่า สำหรับค่าวัตถุดิบชำระล่วงหน้า เป็นมูลค่าทั้งสิ้น 58.5 ล้านบาท
เป็นการชำระค่าวัตถุดิบเพื่อการผลิต แต่เนื่องจากยังขาดความชัดเจนในกำหนดส่งมอบวัตถุดิบ
จึงตั้งค่าเผื่อการด้อยค่าขึ้น

ด้านหนี้สินรวมปี 2550 มีมูลค่า 579.37 ล้านบาท เพิ่มขึ้นจากปี 2549 เป็นจำนวนเงิน 56.55
ล้านบาท ทั้งนี้เป็นการเพิ่มขึ้นในส่วนของเงินกู้ยืมระยะสั้นและยาวจากสถาบันการเงินเป็นจำนวน
46.17 ล้านบาท และค่าใช้จ่ายค้างจ่ายและเงินทดรองจ่าย
ซึ่งเป็นรายการระหว่างกันกับบุคคลและกิจการที่เกี่ยวข้องกัน 4.07 ล้านบาท
และรายการหนี้สินตามสัญญาเช่าทางการเงิน 1 รายการ เป็นมูลค่า 6.5 ล้านบาท

ด้านส่วนของผู้ถือหุ้น มีมูลค่า 1,643.21 ล้านบาท โดยลดลงจากปี 2549 108.04 ล้านบาท
อันเป็นผลเนื่องจากการขาดทุนในปี 2550 ของกิจการ ส่งผลให้ขาดทุนสะสมเพิ่มขึ้นเป็น 588.01
ล้านบาทในปี2550

สภาพคล่องของกิจการ

จากตารางสรุปอัตราส่วนทางการเงิน พบว่า
อัตราส่วนสภาพคล่องของกิจการลดลงเนื่องจากการลงทุนในบริษัทย่อย ดังที่ได้กล่าวไว้แล้วข้างต้น
อัตราการหมุนเวียนของลูกหนี้การค้าและ สินค้าคงเหลือ ลดลง แสดงถึงระยะเวลาการเก็บหนี้
เพิ่มขึ้นจากปี2549 28 วัน เป็น 38 วันในปี2550 และระยะเวลาการขายสินค้า เพิ่มขึ้นจากปี2549
102 วันเป็น 122 วันในปี 2550

อัตรากำไรขั้นต้น ของปี 2550 เป็นร้อยละ 9.85 สูงกว่าปี2549
แต่เนื่องจากการตั้งสำรองการด้อยค่าจึงส่งผลให้อัตรากำไรสุทธิ ของปี 2550 เป็นร้อยละ -13.47
สูงกว่า ปี2549 และ EBITDA RATIO ของกิจการในปี 2550 เป็นร้อยละ -5.02 สูงขึ้นกว่าปี
2549 ซึ่งหากพิจารณาโดยการหักการตั้งค่าเผื่อการด้อยค่าจำนวน 58.5 ล้านบาทออกจากค่าใช้จ่าย
จะได้อัตราร้อยละ 2.58 ในปี 2550 นอกจากนี้อัตราผลตอบแทนของผู้ถือหุ้น เป็นร้อยละ -6.58
ในปี2550 ส่วนD/E RATIO นั้นเท่ากับ 0.35 โดยมีส่วนของเจ้าของ 1643.2 ล้านบาทในปี2550

ด้านกระแสเงินสด ได้มีการใช้ไปของเงินเพิ่มทุนในปี 2549 ในการลงทุนในบริษัทย่อย
เป็นมูลค่าทั้งสิ้น 1317.09 ล้านบาท จึงทำให้ เงินสดและรายการเทียบเท่าเงินสด ณ วันสิ้นปี
คงเหลือ 298.13 ล้านบาท

ผลการดำเนินงาน

ในปี 2550 บริษัทมีผลประกอบการขาดทุน 108.04 ล้านบาท ขาดทุนต่อหุ้น 0.04 บาท
ซึ่งเป็นการขาดทุนเพิ่มขึ้นเมื่อเปรียบเทียบกับปี 2549 (งบปรับปรุงใหม่) ถึง 40.25 ล้านบาท
ทั้งนี้เนื่องจากการตั้งสำรองค่าวัตถุดิบชำระล่วงหน้า 58.50 ล้านบาท (ดังได้กล่าวไว้ข้างต้น)
และขาดทุนจากการดำเนินงาน 49.54 ล้านบาท

ด้านรายได้จากการขายและการให้บริการ ปี2550 มียอดรวมทั้งสิ้น 756.70 ล้านบาท ลดลงกว่าปี
2549 ถึง 180.46 ล้านบาท ทั้งนี้มีสาเหตุจากการที่ยอดขายในส่วนต่างๆ ลดลงดังนี้

- อาหารทะเลแช่แข็ง มียอดขายลดลง 85.9 ล้านบาท

- อาหารทะเลบรรจุกระป๋อง มียอดขายลดลง 48.7 ล้านบาท

- ส่วนรายได้จากการให้บริการ มียอดรายได้ลดลง 45.8 ล้านบาท (ปี 2550
สาขาดอนสักไม่ได้รับจ้างผลิต )

สำหรับรายได้อื่นๆ ได้แก่ ดอกเบี้ยรับ กำไรจากอัตราแลกเปลี่ยน และ อื่นๆ มียอดรายได้เพิ่มขึ้น
จากปีก่อน 7.36 ล้านบาท

ด้านต้นทุนขายและต้นทุนการให้บริการ ในปี 2550 มีมูลค่า 682.18 ล้านบาท ลดลงจากปีก่อน
193.96 ล้านบาท โดยหากคิดเป็นอัตราส่วนต้นทุนขายต่อยอดขาย ปี 2550 คิดเป็นร้อยละ 90.15
ปี 2549 คิดเป็นร้อยละ 93.49 ซึ่งปี2550 จะมีอัตราส่วนกำไรขั้นต้นสูงกว่าปี2549 อยู่ ร้อยละ
3.34

ค่าใช้จ่ายในการขายและบริหาร ปี 2550 มีมูลค่ารวม 135.01 ล้านบาท สูงขึ้นกว่าปีก่อน 3.06
ล้านบาท ทั้งนี้เพราะมีค่าใช้จ่ายในส่วนบริหารของโครงการใหม่(เอทานอล) ที่เพิ่มขึ้นในปี 2550

ด้านดอกเบี้ยจ่ายปี 2550 จะใกล้เคียงกับปี 2549 แม้ว่าจะมีการกู้ยืมเงินจากสถาบันการเงินสูงขึ้น
แต่เนื่องจากอัตราดอกเบี้ยจ่ายที่ลดลง
จึงช่วยให้ยอดดอกเบี้ยจ่ายใกล้เคียงกับปีก่อนโดยสรุปในภาพรวมของการดำเนินงานของกิจการนั้น
เนื่องจากผลกระทบจากค่าเงินบาทที่แข็งค่าขึ้น
ส่งผลให้ยอดขายต่อหน่วยการส่งออกในรูปเงินเหรียญสรอ. นั้นลดลง
และส่งผลต่อกำไรของกิจการเช่นกัน เพราะขณะที่ค่าเงินบาทแข็งค่าขึ้น ต้นทุนวัตถุดิบต่าง ๆ
และค่าใช้จ่ายในการดำเนินงานก็เพิ่มขึ้นอีกด้วย

งบการเงินบริษัทย่อย

-บริษัทขอนแก่นคอร์เปอเรชั่น (1990) จำกัด แสดงฐานะการเงินดังนี้

(หน่วย : พันบาท) ปี2550 ปี2549

สินทรัพย์หมุนเวียน 5,651 5,981

สินทรัพย์ไม่หมุนเวียน 6,596 8,189

สินทรัพย์รวม 12,247 14,170

หนี้สินรวม 1,012 1,080

ส่วนของผู้ถือหุ้น 11,235 13,090

งบกำไรขาดทุน ณ 31 ธันวาคม (หน่วย : พันบาท) ปี2550 % ปี2549 %

รายได้จากการขาย 19,896 96.42 37,331 98.29

รายได้อื่น 738 3.58 649 1.71

รวมรายได้ทั้งสิ้น 20,634 100.00 37,980 100.00

ต้นทุนขาย 16,510 80.01 33,239 87.51

ค่าใช้จ่ายในการขายและบริหาร 5,980 28.98 7,564 19.91

กำไร/(ขาดทุน)สุทธิ (1,855) -8.99 (2,823) -7.43

ขาดทุนต่อหุ้น (1.86) (2.82)

ในปี2550 บ.ขอนแก่นคอร์เปอเรชั่น(1990) จก. มียอดขายลดลงจากปี 2549 ถึง 17.43
ล้านบาทคิดเป็นร้อยละ 46.70 เมื่อเทียบกับปี 2549 และมีต้นทุนขายลดลง เป็นมูลค่า 16.73
ล้านบาท คิดเป็นร้อยละ 50.33 เมื่อเทียบกับปี2549และมีค่าใช้จ่ายในการขายและบริหาร ลดลง
เป็นมูลค่า 1.58 ล้านบาท คิดเป็นร้อยละ 20.94 เมื่อเทียบกับปี2549

-บริษัทบุญเอนก จำกัด และบริษัทเจริญพร พลังงาน จำกัด

ฐานะการเงิน ณ 31 ธันวาคม 2550 (หน่วย : พันบาท)

บ.บุญเอนก บ.เจริญพร

สินทรัพย์หมุนเวียน 786,815 2,124

สินทรัพย์ไม่หมุนเวียน 500,176 394,808

สินทรัพย์รวม 1,286,991 396,932

หนี้สินรวม 2,165 3,420

ส่วนของผู้ถือหุ้น 1,284,826 393,512

งบกำไรขาดทุน ณ 31 ธันวาคม ปี2550

(หน่วย : พันบาท)

บ.บุญเอนก % บ.เจริญพร %

รายได้จากการขาย 1,859 11.17 - -

รายได้อื่น 14,778 88.83 1,884 100.00

รวมรายได้ทั้งสิ้น 16,637 100.00 1,884 100.00

ต้นทุนขาย 2,320 13.95 - -

ค่าใช้จ่ายในการขายและบริหาร 4,943 29.71 739 39.22

ขาดทุนจากอัตราแลกเปลี่ยน 12,049 72.42 - -

กำไร/(ขาดทุน)สุทธิ (2,676) -16.08 1,145 60.77

ขาดทุนต่อหุ้น (0.18) 0.03

เนื่องจาก บริษัทบุญเอนก จำกัด ยังอยู่ในช่วงการปลูกมันสัมปะหลัง ซึ่งใช้เวลา 8 เดือน – 1 ปี
ดังนั้นในช่วงปีที่ผ่านมาจึงมีรายได้จากการจำหน่ายมัน เพียง 1.85 ล้านบาท
โดยส่วนใหญ่มีรายได้จากดอกเบี้ยรับ ถึง 14.78 ล้านบาท
ในส่วนค่าใช้จ่ายที่สูงเกิดจากการขาดทุนจากอัตราแลกเปลี่ยน ในช่วงปี 2550 12.05 ล้านบาท
จึงส่งผลให้ขาดทุนสุทธิ 2.67 ล้านบาท

ด้าน บริษัทเจริญพร พลังงาน จำกัด ในปี 2550 มีรายได้ค่าเช่า(จากบ.บุญเอนก
จก.)และดอกเบี้ยรับ เท่านั้น

แนวโน้มในอนาคต

ปัจจุบันธุรกิจหลักของบริษัท ก็คือการส่งออกอาหารทะเลแช่แข็งและอาหารทะเลกระป๋อง
แต่เนื่องจากสภาวะอุตสาหกรรมการส่งออกอาหารทะเลในปัจจุบันมีปัจจัยลบมากมายเช่น
การแข็งค่าของค่าเงินบาท และราคาน้ำมันที่สูงขึ้น ส่งผลให้ต้นทุนสูงขึ้น
และผู้ประกอบการเรือประมงหยุดไปเป็นจำนวนมาก รวมถึงภาวะเศรษฐกิจโลกที่ลดลง
ส่งผลให้บริษัท มีผลประกอบการขาดทุนต่อเนื่องอีก 1 ปี ซึ่งหากปัจจัยลบต่างๆ ยังทวีความรุนแรงขึ้น
อาจส่งผลกระทบกับผลประกอบการของบริษัท อีกในปีต่อไป

คณะกรรมการเอง ก็ได้พยายามที่จะหาโครงการลงทุนใหม่ๆ เข้ามาในบริษัท
ซึ่งจากการเพิ่มทุนในเดือนกันยายน 2549 นั้น ทำให้บริษัท มีเงินสด เข้ามาในบริษัท เป็นจำนวน
1,638 ล้านบาท และในเดือน มีนาคม 2550 บริษัท ได้นำเงินจำนวน 1,318 ล้านบาท
ไปลงทุนในบริษัท บุญเอนก จำกัด โดยถือหุ้น 100%
เพื่อให้ได้มาซึ่งที่ดินในการก่อสร้างโรงงานผลิตเอทานอล ตามโครงการที่วางกำลังการผลิตไว้
1,500,000 ลิตร/วัน ซึ่งหลังจากนั้น ยังไม่มีความคืบหน้าของโครงการการผลิตเอทานอลอีก
ปัจจุบันยังอยู่ในช่วงการศึกษาทบทวน รายละเอียดของโครงการอีกครั้ง เพราะราคามันสำปะหลัง
ซึ่งเป็นวัตถุดิบที่ใช้ผลิตเอทานอลได้มีราคาสูงขึ้นอย่างมาก ซึ่งหากราคายังสูงอยู่อย่างนี้
อาจจะทำให้การลงทุนมีความเสี่ยงสูงขึ้น

อย่างไรก็ตามทางคณะกรรมการบริษัท ยังได้มีการศึกษาโครงการการลงทุนอื่นๆ อีกหลายโครงการ
ซึ่งอยู่ในระหว่างการศึกษาความเป็นไปได้ของโครงการและผลตอบแทนที่จะได้รับ
และหากมีโครงการใดที่คณะกรรมการได้มีการตัดสินใจลงทุนไปแล้ว
อาจจะทำให้ภาพธุรกิจหลักของบริษัท มีการเปลี่ยนแปลงไป การลงทุนในธุรกิจใหม่นี้ จะต้องใช้เวลา
ซึ่งอาจจะไม่ทำให้ผลประกอบการของบริษัท ดีขึ้นในระยะเวลาอันสั้นนี้ แต่ในระยะยาวแล้ว
คณะกรรมการบริษัท มีความเชื่อว่า จะทำให้ผลประกอบการในภาพรวมของบริษัทดีขึ้น
จะเป็นประโยชน์ต่อผู้ถือหุ้นทุกท่าน

- การผูกพันที่มีผลกระทบต่อบริษัท

-   ไม่มี